Lo-Renz-O/malagasy-sentence huggingface dataset:
Toy izao àry ny fomba nentina nanangona ny akora nandritra ny fotoana nidinana an- tsehatra. Natao ny firotsahana an-tsehatra mivantana ary nampiasana ireo taovam-pihetsehana sy ny taovam-pitsapana. Nojerena amin’ny antsipiriany ny zava-misy rehefa nanaiky ny fangatahana nataonay ny talen’ny akany. Niezaka izahay niresaka sy nametraka fanontaniana araka izay fahaizany sy fari-pahalalana ananan’ny sokajin’olona. Takarina hatrany ny hevitra azo avy amin’ ireo loharanom-baovao satria tsy fanangonana na fanontaniana fotsiny no atao fa atao ny sivana ary tena asongadina izay mifandraika amin’ny lohahevitra.
Fiangaviana an-dranjeva hisolo tena an-dratovo hampisambotra vola an-drasela no votoatin’ity taria ity. Sarotra ny hampanekena an’ity lehilahy lehibe hanao izany satria tsy amin-kitsim-po no anaovany ilay hetsika, fa asaina mihatsaravelatsihy izy hiseho ho ray aman-dreny hanala fahasahiranana an-drasela araka izany, dia nampiasa paikadim-pandresen-dahatra ratovo mba hanerena an’ingahy ranjeva hanaiky. Nofangitany aloha ny zava-misy 138 nambarany ny fotoana hanatanterahana ny fanambadian-drasela sy ranivo, ny olana amin’izany, ny faniriany hamaha io olana io sy ny sakana tsy ahafahany manao izany. Taorian’izay vao nandroso tohan-kevitra mpandrohy 139izy tamin’ny fanolorany vahaolana vaovao izay miantefa amin-dranjeva koa dia ianao no angatahiko hibitsika aminy, hiseho ho ray aman-dreny hanala fahasahiranana ary hampisambotra azy vola tsy mizanaka. Nahomby ny tetika satria tsy nandà ranjeva vitako mora raha izany foana, omeo aty izay vola mazava araka izany fa mandresy lahatra ity taria ity. Manao ahoana ny endri- pampiontanana nampiasana mba hahombiazana ? E ny endri-pampiontanana nampiasaina
Tery ny toerana iainana, ary manery ireo gadra, ka tsy mampahazo aina azy ireo mihitsy. F- ny tekinikan’ny fanoritsoritana ny habaka na ny rehitra hambom-po na ny fa velona indray dia samy nampiasa ny tekinikan ny mpaka sarimihetsika. Izany hoe manaraka hatrany ny lalan-kizoran ny mpandray anjara, fa tsy manao tazan-davitra fotsiny. Ny mpitantara rahateo moa, sady mpitantara no mpandray anjara ihany koa. Hany ka niaina mivantana ny toe-javatra tantaraina rehetra izy. Indreto misy ohatra vitsivitsy maneho izany araka ny hita ao amin’ny rehitra hambom-po maneho ny hamehan i tsiresy sy i mamy hamonjy fodiana, noho ireo adidy maro mbola ho vonjen izy ireo mavitribitrika fandeha. Kingakinga fihetsika. Mailamaila-pamindra. Tsy ela dia tonga. Napetrak i tsiresy teo ambony latabatra ny harona misy ny sakafo ho an-drainy. Miontanontana hafahafa ny tany anatiko, ka ny masoko avy no mihandrohandro raha nahita ny fisenton-drafarasoa. Tsy henony mbamin ny fiarahabako azy; saingy tsy nasiako vidiny izany, fa vao mainka aza aho nanotrona azy mianaka mikarakara ny sakafon-drabary, rain-dry tsiresy. Tak 9 mitantara ny dian izy roa lahy raha hihazo an antaninarenina, izay toeram-piasan-drabary taloha, mba hitady asa he ity tsiresy fa vonombonona ery mientanentana, tsy mahatombina, maika, hany ka nangata-dalana tamin ny mpiray latabatra izy mba handeha hiomana. Navelan ny rehetra hanao izany izy, dia napetrany ny sotro. Indray mipy maso dia vita omana i tsiresy. Nentaniny handeha aho. Nivoaka ny trano izahay tamin ny fito sy sasany mahery. Mandeha maika dia maika mamakivaky an isotry sy isoraka. Poa toy izay dia tonga eto antaninarenina. Mijoro anoloan ny toeram-piasan-drain i tsiresy fahiny izahay. Tak 21 maneho ny zava-misy rehetra hitan izy roa lahy teny tanjombato, fony izy ireo nitady asa teny talohan ny fidiran ny mpiasa, dia efa maro ireo tanora nitangorona teto anoloan ity orinasa iray eto tanjombato ity. Gaga
Olombelona na izay mahakasika azy. Ahoana ny fisehon’izany ao amin’ny asa soratry ratsimaholy francinet? Ny fandinihana ny sary arafitry ny tononkalo eo amin’ny takelaka no ahafahana mamaly izany. Karazan-tsary maro izay azo lazaina fa misy ifandraisany amin’ny olombelona avokoa no sary mivoaka ao, dia ny sary zava-maranitra, ny sary biriky mirafitra, ary ny sary olombelona sy ny rafi-batany. Ny sary zava-maranitra tsinjo tamin’ny fandinihana ireo sary avoakan’ny asa soratra ny sary zava-maranitra fonosiny. Ny tsy fitovian’ny andalana isaky ny andininy dia misarika ny saina hahita ranitra toy izao sary aseho manaraka izao.
Tsy misy novanay ny raiki-pohy nataon-drabenilaina izay nampiasaina tato amin’ny asa. Izany no natao mba tsy hanakorontana loatra ny vitan’ny teo aloha. Ny sokajy mpamaritra manondro toerana anefa no hita ombieny ombieny amin’ireo ohatra nodinihina teo ambony ireo.
Eto indray ny anadiplose dia entin’ny mpanoratra maneho fihetseham-po, sady manantitrantitra ny fitadiavany namana hafa hanampy azy toaka , rehefa tsy miraika aminy ny mpiara-belona aminy. Araka ireo hita ireo, dia mampiasa sarin-teny miorina amin’ny tamberin-javatra i di mba hoenti-manatitratitra ny hevitra amam-pihetseham-po ao aminy. Amin’ny alalan’ny anaphore sy anadiplose no anehoany izany. Mbola ampiasainy ao amin’ny tononkalony koa ny sarin-teny fanovan-javatra. 2.2.2. Ny sarin-teny miorina amin’ny fanovan-javatra
Ny lohahevitra ny eja kristiana poeta miantsa sy mizara ny poezian’ ny fitiavana io no lohahevitra nosafidina. Nosinganina tamin’ireo zava-kanto maro noforoniny ny poezia noho izy maro an’isa ka ahafahana mivalampatra tsara amin’ny vondrona ambara hoenti- manadihady. Ny loharanon’ny talenta tao amin’ ny eja mpanoratra. Ny lohahevitra iray manontolo kosa no nironan’ ny saina haroso ato amin’ny asa fikarohana noho ny fahatsapana fa izay no tarakevitra voizin’ ny mpanoratra ao amin’ny poeziany amin’ ny ankapobeny. Mety misy ihany hafa noho ny fitiavana sy ny maha- kristiana azy fa vitsy izany ary satria mpanoratra ao anatin’ny vanim-potoana ankehitriny ny eja dia heverinay fa hanampy ireo tahirin-kevitra azo trandrahina any amin’ny ambaratonga faharoa momba ny tantaran’ ny literatiora ny poeziany. Io asa io mantsy dia asa mitaky tahirin-kevitra mba hanamarinana sy hanaporofoana ny fahalalana ampitaina momba ny vanim-potoana samihafa nolalovan’ny literatiora malagasy.
Raha fintinina ny teo amin’ny lafiny fiaraha-monina, dia azo lazaina fa mbola maro ny malagasy no miaina ao anatin’ny fahantrana sy ny fahoriana. Maro ny tsy manan-kialofana, tsy ampy sakafo, tsy an’asa. Ireny rehetra ireny dia niteraka voka- dratsy teo amin’ny fiaraha-monina. Nanjaka ny varo-maizina sy ny halatra isan- karazany. Nanampy trotraka koa ny fitsarana tsy ara-drariny nataon’ny mpitsara, ny tsindry hazolena nataon’ny mpitondra sy ny mpanam-bola. Tsy vitsy noho izany ny olona no niantoraka tamin’andriamanitra.
Misy fihetsika andrasana amin’ny tanora anehoana ny fitiava-tanindrazana ao aminy dia ny fiarovana ny fahafahany tsy hanjakazakan’ny hafa. Mitatitra izany ratsimba georges amin’ity ampahan-tsoratra ity ’zao dia afaka ’lay tanindrazako ka rontsoniko indray ny lokanga tsy nofisiko intsony fa tazako lay masoandro eny an-danitra manga zao dia afaka ’lay tanindrazako ka mitraka ny fo ato anaty noratrain’ireo hafa karazana sy ’reo tapaka tia volamaty ’zao dia afaka ’lay tanindrazako ka ho tapitra hatreo ve ny asa? Vao mainka ho mafy ny fiezako nanompoako azy tamin’ny lasa151
Eto izao ny hevitra tohanana dia ny hoe mamy ny tenin-drazana ary ny anohanana azy dia ny anjara asa sahanin’ity teny ity eo amin’ny fiainana dia ireto avy izany manazava ny tontolo hafa tsy azo tsapain-tanana, mirakitra ireo soatoavina ananan’ny fiarahamonina tsirairay, manabaribary izay ataon’ny tena ka mampivaingana ny ao an-tsaina. Izany hoe, sarobidy ny tenindrazana satria mamela malalaka ny olona hifandray amin’ny manodidina azy.
Tsy misy olona afaka hivelona any ivelan’ny fiarahamonina. Mitady, mikaroka, mila ny fiarahamonina ny olona eo amin’ny fitadiavany toerana ivelomany. Ahitana taratra izay fihetsiky ny olona eo amin’ny fitadiavany toerana ivelomany izay, ohatra, ny ohabolana toy ny hoe vato mikodiadia, mitady izay hiarenany rehefa mi-arina amin’ny toerana m-arina iray ny vato, dia manjary m-onina eo ary tsy miala eo intsony satria eo no antonona, sahaza, tandrify ary mety aminy. Mitovy amin’izany ihany koa ny mponina. Ny mponina dia ny olona mipetraka amin’ny faritra na toerana iray ary tsy miala eo fa ao no foto-pivelomany. Antony roa no mahatonga ny olona ho mponina amin’ny toerana iray efa nipetraka tao amin’ny faritra iray hatrizay ny ray aman-dreniny sy ny razany ka mihevitra izy ny taranaka fa antonona azy ny fivelomany ao.
Ny ampahany betsaka indrindra amin’ny mponina eto madagasikara dia mivelona amin’ny sehatra asa voalohany ’’secteur primaire’’ ahitana ny fambolena, ny fiompiana, ny asa tanana. Tsapa anefa fa miaina anaty fahasahiranana ireo mponina noho ny tsy fahalavorarian’ny asa fivelomana, mahakely ny vola miditra izay tsy
Ny lahateny manazava dia mamaly ny fanontaniana izay apetraky ny olona mpandray ny hafatra hoe nahoana, izay mikendry ny ahazoana ny dingana amin ny toe- javatra iray na koa manazava toe-javatra manokana. Izany dia mampiditra amin ny valin-teny satria ary arahina fanazavana. Adam, 1992 134 ny fomban ny lahateny manazava dia ny fandrosoana avy hatrany dieny am- piandohana ny hevitra hohazavaina; ahitana ireo ovam-pitenenana ka miara-miditra an- tsehatra ireo mpiteny, itenenana, fotoana, toerana, antony; mifampiditra any amin ireo lahateny hafa ny fanazavana. Ny paikadin ny lahateny manazava dia ahitana ny fanambarana avy hatrany ny zavatra hohazavaina. Fomba maro no azo ampiasana hoenti-manazava ka anisan izany ny fanaovana famaritana, ny fanomezana ohatra, ny filazana zava-misy, ny fakana hevitra any amin ny fomba amam-pitenenana, ny fampiasana sarin-teny, ny fampidirana karazan-dahateny hafa, sns. Ohatra iray horaisina amin izany ny fanaovana famaritana. Ny famaritana dia fomba iray entina manazava ny hevitry ny teny iray .
Diany izany. Mpampiasa azy ireo any anefa dia miomana iray volana mialoha zay sarety entina pandehanana indray dia efa mitondra vatsy entina eny an-dalana izy ireo, vary no betsaka fa ny laoka mividy indray mandeha ao arivonimamo ka ny sahaza mandritry ny herinandro no vidiana. Eo dimy izany fara fahabetsany mba hisoroana ami-dalana satria ny lalam- pirenena voalohany
Ny mpandray anjara nosokajina araka ny andraikitra tanany avy ny mpandray anjara amin’ity zafindraony ity ao ny mpiangaly izay ahitana ny mpitarika na mpibaiko sy ny mpanaraka, fa ao koa ny mpijery izay ahitana ireo sokajin’olona samihafa hita eo anivon’ny fiarahamonina, toy ny olo-manan-kaja sy ireo vahoaka tsy vakivolo .
Rehefa manambady ravorona, mba aiza am’izany ity tenako; ataoko vaky vava ny olona, mijery anay mi- bras-dessous , ny haingo mirenty mitatatata, mena dia mena ny kiravata; izany kiraro dia tena fotsy, ny palitao dia môdy kely, mba aiza am’izany ity tenako? Aoka re olona!
Ny mpamahoaka fahiny dia nitondra firaisan-kina sy nanamafy ny fihavanana ary ihany koa nitarika ho amin’ny fandrosoana ireo mpiray tanàna aminy. Toetra mendrika tokoa izany, ka nahatonga azy io hahazo voninahitra eo amin’ny manodidina. Tsy diso anjara amin’izany ireo mpanatanteraka ny mamahoaka ankehitriny fa dia mahazo ny anjara voninahiny eo amin’ny fiarahamonina ihany koa.
Araka ny fanadihadiana nifanaovana tamin’ny talen’ny sekoly, dia zanaky ny olona sahirana ny ankamaroan’ny mpianatra ao amin’ity lycée ity. Koa mba tsy hisian’ny fiavahana be loatra eo amin’izy samy mpianatra, dia terena ny mpianatra hanaja ny fitsipika mifehy ny sekoly tsy maintsy manao arona akanjo manga antitra na lahy na vavy.
Nanao ny fikarakarana. Nandao ta e amin’ny mpisikidy, ny mpitsabo, nampiasana ravin-kajo mamy84. Tsy afa-po hata e, fa na ato a an-dradoko ijay mpahay aje, nefa mahery moa ny lahatra ! Ka ireo rehetra ireo, any tsy ody fate, fa ody aretina, ka nitsabo tsy nahajo ary itsiena mianakaby. Ijy ity hoy ary ny mpa andra o, tsy sakafo atolotra koa, fa ai a latsaka, ka ijey ro ifampilajana. Ankoatr85’ijay, raha nifampidinika ijy mianakaby, dia tapaka tamin’ijane, fa ny ampitso any, dia mbola hihindrihindry 86itsiena mianakaby. Ny antone, dia mbola misy ny lavitra andiasana na raha toa, ka mbola tsy handevina ny ampitson’io fotoana itenenana io na fa ny ampitso any, die tsy hitana koa ny mpa andra o ndre die tsy mahafoe 87, fa ha are raha toa, ka handevina ny ampitson’io fotoana itenenana io vita àry ijay ny sakafo, ny teto moa dia jara manta na jara masaka, ka raha misy ny mbola taratara fahatongavana, ka tsy henika misehoa amin’ny mpa andra o, f’aja menatra, sao tsy mahavita adidy. Eto àry ny javatra takin’ny ray amandrene dia ny filaminana, fa any any88, ka raha misy ny miady, misy ny ma akorontana die mpanambotra ny raiaman-drene sy ny fokonolona , fa ijy ro namosavy ny mate, ary io fepetra io dia tsy natao ho an’ny tanora madina, fa ndre ny raiamandrene. Raha misy ny mitsivala-pandre89 dia ajo kabariana. Ijay ary no ambara aminareo fokonolo, ka anareo mbola a y antane midira ao andra o tamba a, fa hihira itsiena hita iana ny mate. Izany hoe azafady àry !
Maloto io. Tsy diovina ihany, fa tokony hosaronana ihany koa, mba tsy ho lalaovin’ny mpianatra ary tsy hiparitahan’ny fofona maloto eraky ny tokontanin- tsekoly. 314- fanatanterahan’ireo mpitsidika sy ireo voakasik’izany ny asany miteraka fakam-panahy ho an’ny mpampianatra ny tsy fisian’ny fitsidihana ataon’ny fajakana azy; lasa tsy rototra hanatanteraka ny asa tokony hataony izy. Ireo ambaratonga misy ao amin’ny minisitera anefa dia heverina fa samy afaka manatanteraka izany fitsidihana izany avokoa na ny minisitera, na ny dren, na ny cisco. Ndeha hojerena ny momba izany. 3141- ny dren araka ny efa voalaza teo aloha, dia isaky ny faritra no misy azy. Raha toa ka misy sekoly miankina amin’ny fanjakana 80 isa, ohatra, ao amin’ny faritra iray; farafaharatsiny mba mahatety ireo sekoly ireo na dia indray mandeha ihany aza ao anatin’ny taom-pianarana iray ny mpanara-mason’ny fampianarana ao amin’ny dren. Miteraka tahotra sao ho tratra tsy mahavita ny asany ho an’ireo mpampianatra ny fisian’izany. Hiezaka hamita ny asany an-tsakany sy an-davany izy amin’izay. Hitondra vokatra tsara eo amin’ny fampianarana izany. 3142- ny lehiben’ny cisco ahitana epp miisa 93 ato anatin’ny fari-piadidiam-pampianarana antananarivo renivohitra39. Raha toa ka mahavita mitsidika indray na indroa isan- taona ireo sekoly ambaratonga fototra ireo ny lehiben’ny cisco, dia inoana fa hirindra ny fampianarana. Mba ho mailomailo ireo mpampianatra amin’izay ka tsy ho sahy hiresadresaka eny an-tokontany amin’ny ora fampianarana, na hamoaka ny mpianatra hilalao amin’ny ora tsy fakan-drivotra intsony. Ilaina mihitsy ny fisian’izany fitsidihana izany raha toa ka tiana ho tsara ny vokatra. 3143- ny lehiben’ny zap ahitana epp 13 ny zap ii misy ny epp ambohipo. Mandalo ny sekoly amin’ny fotoana tsy voafetra ny zap. Amin’ireo ambaratongam-pahefana rehetra, dia izy no mba mazoto mamangy indrindra ny sekoly. Tsy tokony ho very izany fotoana andalovany izany, fa fanararaotra tokoa hanontaniany ny fandehan’ny 39 antontan-kevitra tany amin’ny cisco
Sy fitaovana manokana hitsaboana sy hanaraha-maso azy ny akany sy ny firenena mba tsy hahatapi-dalan-kaleha azy ao aorian ny fiofanana. Ilaina ny manangana sehatra manokana miankina amin ny fanjakana hanampiana ireo tanora taizan aretina. Satria antoka iray mampahomby ny fanatsarana ny ho avin ny tanora ao amin ny fireneny ny fiarovana sy fanampiana azy ho salama122. 3.3.3.3 ny fananganana tetika asa mila fanavaozana ny tontolom-panabeazana ireo tanora ankehitriny. Tsy tokony hionona amin ny fomba mahazatra sy tamin ny fanjanahan-tany. Miroborobo koa ny fandrosoana sy ny fanatontoloana ka tokony hampifanarahina amin izany ny rafi- panabeazana. Tokony hanangana sehatra asa manokana mba hahaliana ireo zatovo manana aretina mitaiza. Tokony hiarahan ny fanjakana manatanteraka amin ny akany na vondrona sosialy izany. Ohatra, mpanara-maso eny amin ny toeram-pitsaboana mpiandry vavahady, mpanadio, mpandray olona, mpikarakara zaridaina tsy misy asa ratsy ary manamafy izany ny oha-pitenenana hoe aleo mihinan-kely toa izay mandry fotsy tetika asa mbola vaovao ho an ny firenena izany saingy adino sy tsy misy mampatsiahy. Manaraka izany, ilain ny tanora ny fananganana vondrona iray hiaraha-miasa ifanampian ireo tomady sy manana olana ara-pahasalamana. Tokony hajoro ny fikambanan ny tanora samihafa mpanara-maso ny tsenan ny asa, fikambanana sosialy, fikambanana mpamolavola ny lalana. Sarny miteraka asa avokoa ireny rehetra ireny ka ny fanombohana azy sy ny fandraisana andraikitry ny fanjakana no andrasana.
Kilasy famaranana sokajy a roa no nanaovana atrika asa tao amin’ny l. A. Ny ta1 sy ny ta2 ary ny ta1 ihany no notsidihina tao amin’ny l. F. B. Haseho etoana ny antontan’isa maneho ny fandraisana anjaran’ny mpianatra tamin’izany.
Indraindray dia mipetraka eo alohan’ny teny faritany ny mpanondro. Tsy mazava aminay hatramin’izao ny fahasamihafan’ny hevitra fonosin’ny mpanondro raha mipetraka eo aloha na aorian’ny teny faritany. Ohatra na yule mtu wa pili akaenda kufukua asizione. Ary nandeha mba hihady ilay faharoa saingy tsy nahita izy.
Travail domestique comme pillage des riz, faire la vaisselle, etc. Dans la maison. La cause est pour éviter la perte du temps à la famille. C’est-à-dire, la demande d’un rendez-vous spécial pour effectuer cette visite n’est pas assurée, car la famille a normalement préparé les réponses. A ce moment, la vérité est cachée et la relation entre la famille reste avec distance car la peur règne. Pour surmonter les blocages qui freinent la relation avec la famille, la participation à ses tâches domestiques au cours de la visite est le point clé. En effet, elle constate évidemment que l’hésitation à l’approcher n’existe plus. D’où la confiance et la relation vive entre la famille et l’intervenant social. Outre la préservation de la relation, la visite à domicile permet de connaître la situation de la famille à partir d’échange d’idée. Lors de la visite à domicile, la désinformation est évitée. Effectivement, la plupart des informations obtenues dans la visite à domicile sont vérifiées. Par les visites à domicile, le rapprochement de chaque famille a été possible et sa collaboration a été obtenue.
Mety ho vokatry ny fitsipika mifehy ny firindram-peo amin’ny ankapobeny ny fiovam-peo l nd sy n r ndr, nefa mety ho tandindon’ny fiovam-peo eo amin’ny teny bantu, indrindra raha ampitahaina amin’ny zava-misy eo amin’ny teny ôstrônezianina, amin’ny fiovam-peo ateraky ny fanovonana ny tsirin-teny meng-, fanovan’ny tovona malagasy ma man eo amin’ny teny indonezianina, ohatra, tsy misy ny fikentsonana raha mirafitra amin’ny voanteny miantomboka amin’ny l- sy r- ny tovona meng ohatra meng lihat fahitana manome melihat mahita , meng rokok foka manome merokok mifoka .
Tamin’ny baiko moana. Araka an’ io voalaza io dia manana hevitra mafonja io tsiky alefan’ ny olona io. Eto izao dia valina fanontaniana izy. Ny tsiky koa dia mandefa ilay hafatra mahavahotra ny lela izay sarotra tononina ka dia natao baiko moana tamin’ny alalany tsiky sy topi-maso i sitraka ihany koa dia mitovy hevitra amin’ ny eja momba ity singa ity. Hoy izy izy nitsiky izy nitsiky , no nampivoha ny foko nihidy. Izy nitsiky, no nambabo ny saiko izay fatra-pifidy. Izy nitsiky no nampihova ny fomba fijeriko. Izy nitsiky dia ampy nandresy izay fara-heriko. Ny tsiky izany raha araka ity voalazan’ i sitraka eto ity dia fanalahidin’ ny fo, mitondra hery manova ny fon’ ny hafa, manova sy mamambo ny fo hanjary ho tia izany hoe mety hanova hatramin’ ny saina fa tsy ny fo ihany. Matetika tokoa dia miara-miseho ireo singa telo voalaza fa nambabo an’ ny eja ireo. Ny fiarahan’ izy ireo mitranga eo amin’ ny tarehan’ olona iray no maharendrika sy mampientana izay hiantefany. Izany hoe endrika mirana, feno tsiky no mitopy maso any amin’ilay olon-tiany, fa tsy toy ity lazain’ ny avana ity tsy rototra ve izy iny no maloka nony mijery ? Tsy fantany ve sa tsy hainy fa resy ny manina irery ? 52 eto izao dia tsapa avy hatrany fa tsy nahatsiaro ho tiana ilay niantefan’ ilay jery satria endrika maloka no niantefa teny aminy. Kanefa anie ny nandrasan’ ny avana dia ny mifanohatra amin’io hoy izy ao amin’ny tononkalony ny vady dia atsikio kely indray ny endrikao mazava ho baliaka soa tokoa, toy ny volam-pararano , fa io no fihaingona izay manendrika ny tava, na eny andalam-be na ao an-tokantrano. Tsapa hatreto ary fa tsy ny eja irery no babon’ny endrika feno tsiky mitopy eny aminy fa ny mpamaky aza angamba dia tsy handiso izany.
Talata volonondry. Noho ny fahalalahan’ny sehatra ara-barotra sy ny tsy fisian’ny asa ho an’ny tanora dia tsy mahagaga raha tsy mitsaha-mitombo ihany koa ny koba hita ao talata volonondry, indrindra tato anatin’ny dimy taona farany. Hoy ilay mpanamboatra koba iray tao ambohimiadana samy manao koba daholo ny tsy manana asa rehetra tato anatin’ny dimy taona, ary samy manao izay saim-pantany vokatr’izany dia maro ny koba mety tsy araka izay hatsarany takin’ny mpanjifa, ka mitarika ny fihenan- danjan’ny koban’i talata volonondry eo amin’ny lafiny hatsaran’ny vokatra na ny kalitao. Ankoatra izany tsara ny fihenan’ny vola miditra amin’ny mpivarotra tsirairay satria ny mpivarotra mitombo isa kanefa ny mpividy dia ireo mpividy koba hatrizay ihany. Ny fahantrana mazàna no isan’ny mampirongatra ny fivarotana amoron-dalana, azo heverina ho izany koa no mampisy ny varotra anaty lalana na ny varotra mandehandeha. Ny fampanjakana ny fifampitokisana eo amin’ny fomba sy ny fotoana fandoavam- bola sy ny fanatanterahana ny asa noheverinay fa fisorohana ny olana mety hitranga eo amin’ny mpanao kobandravina sy ny mpiantoka azy ireny.
Ahitana izany teny tranainy tsy dia fampiasa andavanandro izany ao anatin ny asa soratry ny sampandrofia. Tanjon ny mpanoratra tamin ity vanim-potoana ity rahateo ny hamelo-maso indray ny teny malagasy. Ohatra vitsivitsy no andeha horaisina tsaika, maitia, ilanosana.
Ireo bedibedy izay tsy tanty nanavesatra ny loha tsy ataoko intsony mandra-maty izao dia izao aho, dia hiova fo. 48 fa ankoatra izany, dia anisan’ny zava-misy iainan’ny mpifankatia maro ihany koa ny fifanitsiana ho amin’ny tsara. 2-1-3-2-ny fifampitondran’ny mpifankatia
Lany ny minitra vitsy. Tsy nisalasala nandraraka fanindroany tao anaty verany i ndriana. Mazavazava, hono, ny fony amin’ity rano mivolom-bolamena. Mahiratriratra, hono, ny sainy amin’ity rano natao hanalana hetaheta. Na ny maso aza, hono, mahita ny tsy fahita olo- manjavozavo, tavoahangy mievaeva, anjely saro-pantarina saingy nijery aho fa tsy nahita, nitazana i tovo fa tsy nahalala. I ndriana manao fampisehoana no miharihary nanoloana anay roa lahy.
Ny lasa tsy fanadino. Ny fahaizana mandinika sy manao jery todika ny lasa mantsy, no anisan’ny fomba iray ahafahana miatrika ny ankehitriny sy mibanjina ny ho avy ho fanatsarana azy. Mamelona indray ny afom-pitiavana ny tanindrazana ny fahatsiarovana ny tantarany. Ny tantaram-pitoloman’ireo razana teo aloha no afaka manampy ny malagasy ankehitriny hahatsapa ny tolona tokony hataony. Nambaran’i désiré ramakavelo, izay mpanoratra sady mpahay tantara, fa ny tantara no isan’ny fototra ilaina ary tsy afa-miala, araka ny eritreritro, mba hahatonga saina kokoa ny malagasy amin’ny lanjan’ny kolontsaina, ho tonga saina kokoa amin’ny fahafaha-manao ananany sy ny fananany hery hoentina mihetsika, izay hitarika azy ireo amin’ny fandraisana anjara an-tsitra-po tanteraka amin’ny fampandrosoana ara-toe- karena sy amin’ny fiarovana ny sisin-tanin’ny firenena. 130 zava-dehibe araka izany ny fahafantaran’ny taranaka ankehitriny ny tolona vitan’ireo zoky teo aloha. Noraisin’i di ho adidy àry ny fampahatsiahivana ny tantara, mba hamoha indray ny fitiavan-tanindrazana ao amin’ny malagasy. Ilain’ny zanaka amam-para mantsy, hoy izy, ny fahalalana ny fandehan’ny tantara araka izay nambara, ndeha zohina ny tantara fa betsaka ny azo tsoahina ho an’ny zanaka amam-para. H. R, seho 3